ראש ממשלת ישראל החלופי

ראש ממשלת ישראל החלופי הוא חבר כנסת העומד בראש קבוצת שרים בממשלת חילופים ובעל סמכויות בחוק, ומשמש גם כממלא מקום ראש הממשלה. בתפקיד זה מכהנים חבר הכנסת המיועד לכהן כראש הממשלה בממשלת חילופים וחבר הכנסת שכיהן כראש הממשלה לפני מועד החילופים (רוטציה).

התפקיד מוגדר בחוק יסוד: הממשלה, ואויש מ-17 במאי 2020 עד 8 בנובמבר 2022, על ידי בני גנץ, יאיר לפיד ונפתלי בנט, שבמקביל לתפקיד זה כיהנו בתפקידי שרים. את ראש הממשלה החלופי שירת משרד ראש הממשלה החלופי.

== מינוי ופקיעת כהונת ראש הממשלה החלופי ==
ראש הממשלה החלופי מתמנה באמון הכנסת. משקיבל את אמון הכנסת יצהיר ראש הממשלה החלופי אמונים בזו הלשון:

=== פקיעת כהונת ראש הממשלה החלופי ===
במקרה וראש הממשלה החלופי חדל מלכהן בתפקידו לפני מועד החילופים:

# סיעתו רשאית לבחור חבר כנסת אחר במקומו עד שבוע לפני מועד החילופים, והוא יבקש את אמון הכנסת. משקיבל את אמון הכנסת יצהיר אמונים כראש הממשלה החלופי.
# לא נבחר חבר כנסת שקיבל את אמון הכנסת, יראו את הממשלה כאילו התפטרה.
== מעמד וסמכויות בחוק ==
התפקיד מוגדר בחוק יסוד: הממשלה:
* ראש הממשלה אינו רשאי לפטר את ראש הממשלה החלופי.
* לראש הממשלה החלופי יהיו שרים המזוהים בזיקה אליו. מספר השרים המזוהים בזיקה לראש הממשלה החלופי יהיה שווה למספר השרים המזוהים כבעלי זיקה לראש הממשלה ואולם אם מספר השרים לא שווה יקבע בתקנון הממשלה מנגנון הצבעה לפיו כוח ההצבעה של כלל השרים בעלי הזיקה לראש הממשלה יהיה שווה לכוח ההצבעה של כלל השרים בעלי הזיקה לראש הממשלה החלופי.
* ראש הממשלה אינו רשאי לפטר שר בעל זיקה לראש הממשלה החלופי ללא הסכמתו של ראש הממשלה החלופי.
*ראש הממשלה אינו רשאי לפזר את הכנסת בצו ללא הסכמת ראש הממשלה החלופי.
* ראש הממשלה החלופי הוא ממלא מקום ראש הממשלה ולא ימונה ממלא מקום אחר.
*מעמדו של ראש הממשלה החלופי בהליך פלילי יהיה שווה למעמדו של ראש ממשלה בהליך פלילי, ואולם אם ראש הממשלה החלופי יורשע בעבירה ובית המשפט קבע בפסק דין שיש בעבירה משום קלון לא יראו את הממשלה כאילו התפטרה.

== היסטוריה חקיקתית ==
באביב 2020, החליטו הליכוד וכחול לבן להקים ממשלת אחדות לאומית עקב המשבר הפוליטי בישראל ומגפת הקורונה בישראל. בהסכם קואליציוני בין הליכוד לכחול לבן הוחלט על רוטציה בתפקיד ראש ממשלת ישראל והוחלט לעגן זאת בחקיקה.

לצורך מימוש ההסכם נדרש תיקון נרחב בחוק יסוד: הממשלה. לכנסת הוגשה הצעת חוק בעניין הזה ועליה חתומים: איתן גינזבורג, מיקי זוהר, אבי ניסנקורן, יעקב אשר, יואב בן צור, איציק שמולי, אורלי לוי-אבקסיס וצבי האוזר, זאת בנוסף לתיקונים שנדרשו בחוק יסוד: הכנסת ובחוק הממשלה. ב-7 במאי 2020 אושרו הצעות החוק.

== חילופים שאינם במועד החילופים ==
חוק יסוד: הממשלה קובע מספר מקרים בהם ראש הממשלה החלופי יכהן כראש הממשלה שלא במועד חילופים:

=== חילופים טרם מועד החילופים ===
ראש הממשלה החלופי יחל לכהן כראש הממשלה למשך התקופה בה אמור היה לכהן כראש הממשלה כתוצאה מאחת הסיבות הבאות:
* ראש הממשלה הורשע בעבירה ובית המשפט קבע בפסק דין שיש בעבירה משום קלון.
* התפטרות ראש הממשלה מהממשלה
* פטירת ראש הממשלה
* נבצר דרך קבע מראש הממשלה למלא את תפקידו מסיבות בריאותיות
* התפטרות ראש הממשלה מתפקידו כחבר כנסת

בסוף התקופה יחולו ההוראות הבאות:

# התבצעו החילופים כתוצאה מנבצרות קבע של ראש הממשלה מלמלא את תפקידו מסיבות בריאותיות, ולאחר תקופת כהונתו של ראש הממשלה החלופי כראש ממשלה נמצא ראש הממשלה כשיר לכהן, יחזור לכהן בתפקיד ראש הממשלה.
# לאחר תקופת כהונתו של ראש הממשלה החלופי כראש הממשלה עדיין נבצר מראש הממשלה דרך קבע מלמלא את תפקידו או שהחילופים התבצעו כתוצאה מסיבה אחרת הכתובה בחוק היסוד, סיעתו של ראש הממשלה רשאית לבחור עד שבוע לפני תום תקופת כהונתו של ראש הממשלה החלופי חבר כנסת אחר במקום ראש הממשלה שיבקש את אמון הכנסת ויצהיר אמונים כראש הממשלה או כראש הממשלה החלופי לפי מועד קבלת האמון על ידי הכנסת.
# לא נבחר חבר כנסת אחר שקיבל את אמון הכנסת, יראו את הממשלה כאילו התפטרה.

=== חילופים לאחר מועד החילופים ===
חדל ראש הממשלה מלכהן בתפקידו מכל סיבה שהיא, ראש הממשלה החלופי יכהן כראש הממשלה במקומו.

== ראשי ממשלת ישראל החלופיים ==
{| class="wikitable" style="text-align:center;" align="center" width="100%"
!מס'
!דיוקן
!שם<small>(תקופת חיים)</small>
! colspan="2" |סיעה
!תחילת כהונה
!סיום כהונה
!ראש הממשלה
!בחירות <small>(מס' כנסת)</small>
!ממשלה
|-
|1
|מרכז
|בני גנץ
<small>(1959-)</small>
| style="background:#00C4F3;" |
|כחול לבן
<small>חוסן לישראל</small>
|17 במאי 2020
|13 ביוני 2021
|בנימין נתניהו
|2020 <small>(23)</small>
|הממשלה השלושים וחמש
|-
| 2
| |100x100 פיקסלים
| יאיר לפיד
<small>(1963-)</small>
| style="background:#0841a2;" |
| יש עתיד
| 13 ביוני 2021
|30 ביוני 2022
| נפתלי בנט
|rowspan="2"| 2021 <small>(24)</small>
|rowspan="2"| הממשלה השלושים ושש
|-
| 3
|100x100 פיקסלים
|נפתלי בנט
<small>(1972-)</small>
|style="background:#19A3BD"|
|ימינה 
<small>הימין החדש</small>
|1 ביולי 2022
|8 בנובמבר 2022
|יאיר לפיד
|}

==ביאורים==

== הערות שוליים ==

קטגוריה:ממשלת ישראל
קטגוריה:משרות פוליטיות בישראל